**Fermoselle** estas municipo de la provinco Zamoro, en la regiono Kastilio-Leono, Hispanio. Ĝi apartenas al komarko Sayago en la sudokcidento de la provinco, kaj fakte en la plej sudokcidenta pinto de la komarko, angule kun Portugalio kaj la Provinco Salamanko. *Fermoselle* estas popole atribuebla maletimologie al «fermosa ella» (ŝi bela) sed plej verŝajne derivas el iu nekonata persona nomo: "de iu", "ies".

Fermoselle en la provinco Zamoro.

Geografio
---------

Suda zono de la urbo.
Placo.
Ĝia municipa teritorio estas formata de la loĝlokoj Alfaraz kaj Viñuela de Sayago, okupas totalan areon de 69,34 km² kaj laŭ la demografia informo de la municipa censo fare de la INE en 2021, ĝi havis 1 136 loĝantojn. Ĝi perdis ĉirkaŭ 3 500 loĝantojn el la komenco de la 20-a jarcento pro la migrado el ruraj zonoj al urboj. Ĝi distas 64 km de Zamoro, provinca ĉefurbo, kaj 27 km de Bermillo de Sayago, la komarka ĉefurbo. Kaj limas Urrós (Portugaiol), Pinilla de Fermoselle, Fornillos de Fermoselle, Bemposta (Portugalio), Cibanal, Villarino de los Aires (Salamanca), Trabanca (Salamanca), Almendra (Salamanca). Ĝi estas en la kerno de la Natura Parko Arribes del Duero.

Historio
--------

Estas prahistoriaj kaj romiaj restaĵoj, sed la setlejo mem fondiĝis en la 12-a jarcento. Sekve okazis konfliktoj kun la urbo Zamoro. En postaj jarcentoj suferis pro militoj, ekzemple dum la Milito de la Komunumoj de Kastilio kaj la Milito de Restaŭro de Portugalio (konkerita en 1654) kaj ĉefe dum la Hispana Milito de Sendependigo.

La tradiciaj agrikulturo (fruktarboj, olivarboj, vitoj) kaj brutobredado (bovoj kaj ŝafoj) pluas. Lastatempe kultura kaj rura turismo plie ekgravis (Natura Parko Arribes del Duero, Konvento de Sankta Francisko, historia urbokerno (Histori-Arta Komplekso), kastelo de Doña Urraca, preĝejo *Nuestra Señora de la Asunción*, naturaj rigardejoj, naturaj ĉirkaŭaĵoj, festoj).

Bildaro
-------

* Tipa angulo (notu rokegon kiel parto de la konstruaĵo).Tipa angulo (notu rokegon kiel parto de la konstruaĵo).
* Krucpilorio de Fermoselle.Krucpilorio de Fermoselle.
* Placo kaj preĝejo.Placo kaj preĝejo.
* Horloĝo de la urbodomo kaj fama sonorilo por alvoki municipan asembleon.Horloĝo de la urbodomo kaj fama sonorilo por alvoki municipan asembleon.
* Konvento de San Francisco, aktuale domo de la Natura Parko Arribes del Duero en ĝia zamora parto.Konvento de San Francisco, aktuale domo de la Natura Parko Arribes del Duero en ĝia zamora parto.
* Arko de la strato Requejo [reKEĥo], nura podego konservata el la murego.Arko de la strato Requejo [reKEĥo], nura podego konservata el la murego.
* Preĝejo de Nuestra Señora de la Asunción (Fermoselle).Preĝejo de *Nuestra Señora de la Asunción* (Fermoselle).
* Rigardejo al rivero Duero el Mirador de Las Escaleras, en la Natura Parko Arribes del Duero.Rigardejo al rivero Duero el Mirador de Las Escaleras, en la Natura Parko Arribes del Duero.
* Placo.Placo.
* Rigardejo de la strato Terraplén.Rigardejo de la strato Terraplén.

Vidu ankaŭ
----------

* Municipoj de Provinco Zamoro

Notoj
-----

1. ↑  Historia y leyenda del viejo reloj de Fermoselle.[*rompita ligilo*]

* Fermoselle en la Vikimedia Komunejo (Multrimedaj datumoj)
* Kategorio Fermoselle en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 754415
* LCCN: n98038120
* VIAF: 158453370
 |